UDHËZIM
Nr. 45, datë 26.11.2020

PËR DISA SHTESA DHE NDRYSHIME NË UDHËZIMIN NR. 24, DATË 2.9.2008, “PËR PROCEDURAT TATIMORE NË REPUBLIKËN E SHQIPËRISË”, TË NDRYSHUAR

Në mbështetje të nenit 102, pika 4 të Kushtetutës së Republikës së Shqipërisë, të nenit 10, pika 1, të ligjit nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar, ministri i Financave dhe Ekonomisë,

UDHËZON:

Në udhëzimin nr. 24, datë 2.9.2008, “Për procedurat tatimore në Republikën e Shqipërisë”, të ndryshuar, bëhen këto shtesa dhe ndryshime:
1. Në pikën 90.1 bëhen këto ndryshime dhe shtesa:
[bookmark: _GoBack]- Në paragrafin e katërmbëdhjetë, në fjalinë e dytë, pas shprehjes “Për këtë qëllim”, shtohet togfjalëshi “pasi merr vendimin e gjykatës së formës së prerë dhe në zbatim të nenit 99, të ligjit nr. 9920/2008, si dhe procedurave dhe afateve të parashikuara në paragrafin 99 të këtij udhëzimi”.
- Paragrafi 15 shfuqizohet.
2. Në pikën 99.1, në paragrafin e parë, në fjalinë e fundit, shtohet togfjalëshi “dhe pasi të ketë një vendim gjyqësor të formës së prerë fillon marrjen e masave shtrënguese me bllokimin e llogarive dhe aktiveve të tjera”.
Ky udhëzim hyn në fuqi me botimin në Fletoren Zyrtare.

